钦定古今图书集成/明伦汇编/氏族典/第285卷 > 黄艾
## 钦定古今图书集成/明伦汇编/氏族典/第285卷 > 黄艾

按《莆田县志》：“艾字伯耆，乾道八年，廷对第二，累历清
要。淳熙末，以秘书丞充嘉王府赞读，已而补外。王即
位，召为右正言兼侍讲，迁左司谏，改权工部侍郎，仍
兼侍讲。会朱熹罢讲筵，艾因进讲问逐熹之骤。宁宗
曰：‘始除熹经筵耳，今乃事事欲闻’。艾悃请，再三不听。
除中书舍人。明年，充金国正旦使，还改刑部侍郎，以”
待制终。